stanford-oval/wikipedia huggingface dataset:
Pihvi- ja suihinottopäivä
Historia

Useat verkkosivustot väittävät olevansa pihvi- ja suihinottopäivän virallinen sivusto, mutta kaikki niistä tunnustavat päivän olevan radio-DJ Tom Birdseyn luomus vuodelta 2002.
Päivä peilaa ystävänpäivää, sillä samaan tapaan kun miehet hemmottelevat kumppaneitaan ystävänpäivänä, naisten odotetaan hemmottelevan kumppaneitaan pihvi- ja suihinottopäivänä. Juhlapäivällä ei ole virallista statusta, vaan se on internetistä alkunsa saanut ilmiö. Suomessa päivästä ovat uutisoineet muun muassa MTV, Iltalehti ja Stara. Espanjalainen päivittäinen sanomalehti El Mundo kertoi, että Espanjassa päivää juhlittaisiin nimellä Día del Solomillo y el Sexo Oral, ja että päivä yhdistää ruoan ja seksin, jotka ovat kaksi maailman suurinta nautintoa.
Kritiikki ja reaktiot

Pihvi- ja suihinottopäivää on kommentoitu seksistiseksi ja antifeministiseksi. Päivää on syytetty muun muassa patriarkaattisen perinteen säilyttämisestä: naisten tulee kyseisenä päivänä kokata ja harrastaa seksiä ilman omaa tahtoa. Päivää on pidetty myös machokulttuurisena, sillä se ei ota huomioon kuin yhdentyyppisiä miehiä. Se ei huomio muun muassa kasvissyöjiä eikä vegaaneja.
Yksi pihvi- ja suihinottopäivän virallisista sivuista on pyrkinyt lieventämään päivän negatiivista latausta, ja se on aloittanut keräämään rahaa rintasyöpätutkimukselle CoppaFeel!-hyväntekeväisyysjärjestön kautta.
Vaikka päivä on saanut paljon kielteistä huomiota, jotkut julkisuuden henkilöt, kuten Christina Aguilera ja Peter André, ovat kannustaneet ihmistä viettämään sitä. Lisäksi siitä on tullut niin suosittu internetilmiö, että sen ympärille on kehitetty omia tuotteitansa ja pihvi- ja suihinottokortteja.
Ploemeur

| Ploemeur |
| --- | --- |
 Kunnantalo
 vaakuna
 Ploemeur
 Koordinaatit: 47°44′14″N, 3°25′34″W 
Valtio:  Ranska
Alue:  Bretagne
Departementti:  Morbihan
Arrondissementti:  Lorient
Pinta-ala:  
 – Kokonaispinta-ala:  39,7 km²
Väkiluku (2015):  17 847 
 – Väestötiheys:  449 as./km²
Kunnan numero:  56162
 
 Kunnan kotisivut 
Infobox OKVirheellinen NIMI-arvo: 
Ploemeur on kunta läntisessä Ranskassa Morbihanin departementissa Bretagnen alueella. Kunnan nimi kirjoitetaan joskus myös asussa Plœmeur. Se sijaitsee Biskajanlahden rannalla.
Kunnan alueella on runsaasti neoliittiselta kaudelta peräisin olevia megaliittejä. Seudun kaoliiniesiintymä on hyödyttänyt alueen taloutta.  Ploemeurissa on lentokenttä Aéroport de Lorient Bretagne Sud.
Dolmen d'Ar Roc'h
Aéroport de Lorient Bretagne Sud
Tunnettuja kuntalaisia

Yoann Gourcuff (s. 1986), jalkapalloilija
Aiheesta muualla

Kuvia tai muita tiedostoja aiheesta Ploemeur Wikimedia Commonsissa
Pirkkala (Harjavalta)

Vuonna 1957 valmistunut Pirkkalan koulu.
Pirkkala on Harjavallan kaupunginosa, joka sijaitsee Kokemäenjoen pohjoispuolella parin kilometrin päässä keskustasta. Sen rakennuskanta muodostuu pientaloista ja alueella on myös jonkin verran maataloutta. Pirkkalan koulu on toinen Harjavallassa toimivista peruskoulun alakouluista.
PlayStationGL

| PlayStationGL |
| --- | --- |
Verkkosivusto:  Playstationgl.com
Tyyppi:  Videopelisivusto
Rekisteröinti:  Vaihtoehtoinen
Avattu:  26. helmikuuta 2008
PlayStationGL (aiemmin PS3GL) on vuonna 2008 perustettu PlayStation ja PC-pelaamiseen erikoistunut verkkoyhteisö. PlayStationGL tarjoaa rekisteröityneille käyttäjilleen muun muassa käyttäjä profiilin, keskustelupalstan, turnauksia, liigoja ja kilpailuja.
Aiheesta muualla

Kotisivut (Arkistoitu – Internet Archive)
Twitter
Postgenderismi

Postgenderismi on yhteiskunnallinen, poliittinen ja kulttuurillinen liike, joka pyrkii sukupuolisuuden vapaaehtoistamiseen kehittyneen bioteknologian, avusteisten lisääntymismenetelmien ja kyborgisaation kautta. Postgenderistien mukaan esimerkiksi lasten hankkimiseksi ei pitäisi olla tarvetta harrastaa seksiä, vaan mies tai nainen voi hankkia lapsen koeputkihedelmöityksen tai kloonauksen kautta, ja seksiä voi harrastaa pelkästään viihdemielessä kuulumatta kumpaankaan sukupuoleen.
Eräs postgenderismin viitatuimpia tekstejä on Donna Harawayn essee A Cyborg Manifesto: Science, Technology, and Socialist-Feminism in the Late Twentieth Century, jonka mukaan naiset vapautuvat perinteisistä sukupuolirooleistaan vasta vapautuessaan biologisista lisääntymisvelvoitteistaan ja muuttuessaan postbiologisiksi olennoiksi, androgyyneiksi kyborgeiksi.
Toisena postgenderistisen ajattelun keskeisenä viitepisteenä on postmodernistisen queer-filosofi Judith Butlerin teos Gender Trouble: Feminism and the Subversion of Identity, jossa koko sukupuoliluokitusten oletettu luonnollisuus kyseenalaistetaan.
Esimerkiksi sähköisissä lumetodellisuus-sovelluksissa postgenderismi on jo toteutunut siinä mielessä, että jokainen voi valita itselleen hahmon sukupuolesta välittämättä ja muokata ulkonäköään vapaasti.
Suomessa postgenderistisiä näkemyksiä on aatteellisesti levitetty postseksualismia ajaneen Postgender ry:n piirissä 1990-luvulla. Akateemisessa keskustelussa niitä ovat esittäneet suomalaisista filosofeista muun muassa professori Tuija Pulkkinen ja dosentti Petri Sipilä.
Potsipäivät

Potsipäivät on Tohmajärven tärkein kesäjuhla, jota on vietetty kesä-heinäkuussa 1970-luvulta lähtien. Nimensä juhla ovat saanut Maiju Lassilan Tulitikkuja lainaamassa -romaanin porsaasta, potsista. Pitäjäjuhla kokoaa nykyisten paikkakuntalaisten ja turistien lisäksi runsaat määrät entisiä pitäjäläisiä.
Juhlien ohjelmassa on taidenäyttelyitä, erikoisten esineiden näyttelyitä, konsertteja, kesäteatteria, markkinoita, käsityönäytöksiä, urheilukilpailuja, hengellisiä tilaisuuksia ja tansseja. Maiju Lassilan kirjallinen ja muu perintö on päivillä vahvasti esillä.
Vuodesta 2004 päivien ohjelmaan on kuulunut valtakunnallista julkisuutta saanut Lahjattomien laulukilpailu, jonka tuottaa Apollo ry. Ensimmäisen kilpailun suojelija oli keihäänheittäjä Seppo Räty. Kisan voitti kansanedustaja Esa Lahtela.
Potsipäivät on 2000-luvulla laajentunut Potsiviikoiksi.
Potsiviikot 2007

Tohmajärven Potsiviikkoja vietettiin vuonna 2007 kesäkuun 28. päivästä heinäkuun heinäkuun 8. päivään. Erikoisempaa ohjelmaa oli muun muassa esitelmä Tohmajärven postitoimipaikoista, veneretki omilla veneillä soutaen Väärälahdesta Pitäjäntuvalle, kaksipyöräisellä ajo Särkijärven ympäri sekä Lahjattomien laulukilpailu Maiju Lassila -salissa.
Aiheesta muualla

Potsipäivistä Tohmajärven kunnan tapahtumasivulla
PlayStation Eye

PlayStation Eye
PlayStation Eye on PlayStation 3 -pelikonsolin lisälaite, jossa on kamera ja mikrofoni. PlayStation Eye tarvitaan myös PlayStation Move -liikeohjaimen liikkeiden seuraamiseen, sillä se tarkkailee ohjaimen sijaintia.
Teknisiä tietoja

Tarkkuus: 640×480 pikseliä (60 hertsin taajuudella), 320×240 pikseliä (120 hertsin taajuudella)
Liitäntä: USB 2.0 tyyppi A
Primäärinen alkoholi

Primäärinen alkoholi on alkoholi, jossa hydroksyyliryhmä (-OH) on kiinnittynyt hiiliatomiin, josta lähtee sidos korkeintaan yhteen hiiliatomiin. Alkoholiryhmä on siis toisin sanottuna hiiliketjun päässä. Esimerkkejä primäärisistä alkoholeista ovat yleisimmät etanoli ja metanoli.
Metanoli
Etanoli
Primääriset alkoholit hapettuvat aldehydeiksi ja aldehydit edelleen karboksyylihapoiksi. Etanoli voi hapettua etanaaliksi ja edelleen etaanihapoksi. Metanoli taas metanaaliksi ja edelleen metaanihapoksi.
Aiheesta muualla

Kuvia tai muita tiedostoja aiheesta Primäärinen alkoholi Wikimedia Commonsissa
Poste du Mali

Postikonttori Kangabassa.
La Poste du Mali on Malin kansallinen postilaitos.
Posti-, lennätin- ja puhelinlaitos sai alkunsa nykyisen Malin alueella Ranskan siirtomaa-aikana. Maan itsenäistyttyä vuonna 1960 perustettiin Office des Postes et Télécommunications, jonka tehtäviin kuuluivat posti- ja rahaliikenne sekä televiestintä. Vuonna 1989 siitä erotettiin teleyhtiö Sotelma, jolloin postilaitoksen nimeksi tuli Office National des Postes du Mali. Nykyisen nimensä laitos sai vuonna 2011.
Malin postin tehtäviin kuuluu julkisten ja yksityisten kirje-, tavara-, raha- ja arvolähetysten välittäminen, postilinja-autotoiminta, postimerkkien ja arvopaperien valmistaminen ja myynti sekä pikalähettipalvelu. Maan pääkaupungin Bamakon lisäksi postilla on seitsemän aluekeskusta, joiden alaisena toimii sata postikonttoria.
Aiheesta muualla

La Poste du Mali (ranskaksi)
Stormbringer

Stormbringer (englantia, suom. "myrskyntuoja") voi tarkoittaa:
Myrskyntuoja (engl. Stormbringer), Michael Moorcockin Elric-kirjoissa esiintyvä maaginen musta miekka
Stormbringer (romaani), Moorcockin romaani vuodelta 1965
Stormbringer (roolipeli), Chaosiumin 1981 julkaisema, Elricin maailmaan sijoittuva fantasiaroolipeli
Stormbringer (albumi), rockyhtye Deep Purplen albumi vuodelta 1974
Stormbringer (kappale), edellämainitulta albumilta julkaistu single
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stormbringer”, voi hakea sivunnimihaulla, laajalla sivunnimihaulla tai tekstihaulla.
Peace Sells... But Who’s Buying?

| Peace Sells> .. But Who's Buying? Megadeth |
| --- | --- | --- |

Studioalbumin tiedot
 Äänitetty : lokakuu 1985 & 15. helmikuuta – 20. maaliskuuta 1986 Music Grinder Studios, Track Records & Rock Steady Studios, Los Angeles, Kalifornia Maddog Studios, Venice, Kalifornia
 Julkaistu: 1986
 Formaatti: LP, MC, CD
 Tuottaja(t): Dave Mustaine Randy Burns
 Tyylilaji: thrash metal
 Kesto: 36.12
 Levy-yhtiö: Capitol
Muut kannet
   Alkuperäisen vinyylipainoksen takakansi.
Listasijoitukset
  Billboard 200 76.  182.
Megadethin muut julkaisut
| Killing Is My Business... And Business Is Good! 1985 | Peace Sells... But Who's Buying? 1986 | So Far, So Good... So What! 1988 |
Singlet albumilta Peace Sells... But Who's Buying?
 ”Peace Sells” Julkaistu: marraskuu 1986  ”Wake Up Dead” Julkaistu: joulukuu 1986
Peace Sells... But Who's Buying? on yhdysvaltalaisen thrash metal -yhtyeen Megadethin toinen studioalbumi. Albumia äänitettiin vuoden 1985 lokakuusta vuoden 1986 maaliskuuhun neljässä eri äänitysstudiossa, ja levy-yhtiö Capitol Records julkaisi albumin vuoden 1986 lokakuussa. Alun perin albumia tehtiin Combat Recordsille, ja sen tuottajana oli Randy Burns. Capitol Records osti oikeudet albumiin, ja sen miksasi uudelleen tuottaja Paul Lani. Albumi oli yhtyeelle läpimurto, ja siitä tuli Megadethin ensimmäinen kultalevyn myyntimäärän Yhdysvalloissa saavuttanut albumi.
Albumin nimikappaleen “Peace Sells“ bassointro oli pitkään Music Televisionin uutisten tunnusmusiikkina. Albumin kannen suunnittelusta vastasi tuolloin vielä tuntematon taiteilijalahjakkuus Ed Repka, joka herätti Megadethin maskotin Vic Rattleheadin henkiin.
Taustaa

Dave Mustaine erotettiin vuoden 1983 keväällä Metallica -yhtyeen soolokitaristin tehtävästä. Mustaine matkusti Los Angelesiin jossa hän tapasi basisti David Ellefsonin, jonka kanssa hän perusti Megadeth -yhtyeen. Tällä välin Metallica oli esikoisalbuminsa Kill 'Em All johdosta onnistunut saavuttamaan jo varsin suuresti huomiota. Mustaine oli tästä hyvin nyreissään, sillä Kill 'Em All sisälsi neljä hänen kirjoittamaansa kappaletta, vaikka hän oli yhtyeestä erotetuksi tullessaan kieltänyt kappalemateriaalinsa käytön yhtyeen tulevalla studioalbumilla. Mustaine halusi, että Megadeth soittaisi sekä raskaampaa, nopeampaa että aggressiivisempaa musiikkia kuin Metallica.
Megadeth solmi vuoden 1984 marraskuussa levytyssopimuksen itsenäisen levy-yhtiö Combat Recordsin kanssa ja alkoi työstää esikoisalbumiaan Killing Is My Business... And Business Is Good! joulukuussa 1984. Albumin äänittämistä, tuotantoa ja julkaisua verottivat kuitenkin taloudelliset vaikeudet, ja tämän vuoksi albumin äänenlaatu ja miksaus jäi heikoksi. Killing Is My Business... And Business Is Good! julkaistiin vuoden 1985 kesäkuussa, ja siitä tuli nopeasti hyvin suosittu underground metal -piireissä. Megadethin maine yhtyeenä kasvoi nopeasti myös suuren yleisön keskuudessa ahkeran esiintymistahdin seurauksena, ja esikoisalbumiaan seuranneella kiertueella yhtye kiersi ensimmäistä kertaa urallaan Yhdysvalloissa ja Kanadassa. Vaikka kiertueella yhtyeen soolokitaristina vaikutti Mike Albert, oli Megadethin kokoonpanoksi vakiintunut laulaja ja rytmikitaristi Mustainen, basisti Ellefsonin, soolokitaristi Chris Polandin ja rumpali Gar Samuelsonin muodostama miehitys.
Vuoden 1985 lokakuussa Killing Is My Business... And Business Is Good! -albumia seuranneen kiertueen päätyttyä Megadeth aloitti studiotyöskentelyn tuottaja Randy Burnsin kanssa toisen studioalbuminsa Peace Sells... But Who's Buying? parissa.
Saavutukset > RIAA:n sertifikaatit

| RIAA:n sertifikaatti | Myöntämispäivä  |
| --- | --- |
Kultalevy: 28. marraskuuta 1988
Platinalevy: 11. marraskuuta 1992
Kappalelista > Alkuperäinen julkaisu

|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Wake Up Dead | Mustaine | 3.41 |  |  |  |  |  |  |
| 2. | The Conjuring | Mustaine | 5.04 |  |  |  |  |  |  |
| 3. | Peace Sells | Mustaine | 4.04 |  |  |  |  |  |  |
| 4. | Devil's Island | Mustaine | 5.05 |  |  |  |  |  |  |
| 5. | Good Mourning/Black Friday | Mustaine | 6.41 |  |  |  |  |  |  |
| 6. | Bad Omen | Mustaine | 4.05 |  |  |  |  |  |  |
| 7. | I Ain't Superstitious (Howlin’ Wolf -cover)  | Willie Dixon | 2.46 |  |  |  |  |  |  |
| 8. | My Last Words | Mustaine | 4.47 |  |  |  |  |  |  |
Kappalelista > Vuoden 2004 remasteroitu painos

Wake Up Dead – 3.41 (säv. Mustaine)
The Conjuring – 5.04 (säv. Mustaine)
Peace Sells – 4.04 (säv. Mustaine)
Devil's Island – 5.05 (säv. Mustaine)
Good Mourning/Black Friday – 6.41 (säv. Mustaine)
Bad Omen – 4.05 (säv. Mustaine)
I Ain't Superstitious – 2.46 (säv. Dixon; Howlin’ Wolf -cover)
My Last Words – 4.47 (säv. Mustaine)
Wake Up Dead (Demo) – 3.40 (säv. Mustaine)
The Conjuring (Demo) – 5.01 (säv. Mustaine)
Peace Sells (Demo) – 4.00 (säv. Mustaine)
Good Mourning/Black Friday (Demo) – 6.39 (säv. Mustaine)
Kokoonpano

| --- | --- |
 Megadeth Dave Mustaine – soolo- ja rytmikitara, laulu  David Ellefson – basso ja taustalaulu  Chris Poland – soolo- ja rytmikitara  Gar Samuelson – rummut ja lyömäsoittimet :  Tuotanto Tuotanto – Dave Mustaine ja Randy Burns, vuoden 2004 uusintapainoksella Dave Mustaine  Äänittäminen - Casey McMackin ja Randy Burns, vuoden 2004 uusintapainoksella Ralph Patlan ja Lance Dean  Miksaus – Paul Lani ja Stan Katayama, vuoden 2004 uusintapainoksella Ralph Patlan  Kansikuvakonsepti - Dave Mustaine ja Andy Somers  Kansipiirros ja kuvitus - Ed Repka  Vuoden 2004 uusintapainoksen masterointi - Tom Baker
Aiheesta muualla

Peace Sells... But Who’s Buying? Discogsissa. (englanniksi)
Albumi Peace Sells... But Who’s Buying? Encyclopaedia Metallum -sivustolla (englanniksi)
Portugalin Grand Prix 1995

Portugalin Grand Prix 1995 oli Formula 1 -sarjan osakilpailu, joka ajettiin 24. syyskuuta 1995 Autódromo do Estoril -radalla. Kilpailu oli kauden 13:s. Sen voitti David Coulthard, jolle voitto oli uran ensimmäinen. Coulthard ajoi myös nopeimman kierroksen aikaan 1,23.220.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 6 |  David Coulthard | Williams-Renault | 71 | 1:41:52.145 | 1 | 10 |
| 2 | 1 |  Michael Schumacher | Benetton-Renault | 71 | +7.248 | 3 | 6 |
| 3 | 5 |  Damon Hill | Williams-Renault | 71 | +22.121 | 2 | 4 |
| 4 | 28 |  Gerhard Berger | Ferrari | 71 | +1:24.879 | 4 | 3 |
| 5 | 27 |  Jean Alesi | Ferrari | 71 | +1:25.429 | 7 | 2 |
| 6 | 30 |  Heinz-Harald Frentzen | Sauber-Ford | 70 | +1 krs. | 5 | 1 |
| 7 | 2 |  Johnny Herbert | Benetton-Renault | 70 | +1 krs. | 6 |   |
| 8 | 25 |  Martin Brundle | Ligier-Mugen-Honda | 70 | +1 krs. | 9 |   |
| 9 | 7 |  Mark Blundell | McLaren-Mercedes | 70 | +1 krs. | 12 |   |
| 10 | 15 |  Eddie Irvine | Jordan-Peugeot | 70 | +1 krs. | 10 |   |
| 11 | 14 |  Rubens Barrichello | Jordan-Peugeot | 70 | +1 krs. | 8 |   |
| 12 | 29 |  Jean-Christophe Boullion | Sauber-Ford | 70 | +1 krs. | 14 |   |
| 13 | 4 |  Mika Salo | Tyrrell-Yamaha | 69 | +2 krs. | 15 |   |
| 14 | 24 |  Luca Badoer | Minardi-Ford | 68 | +3 krs. | 18 |   |
| 15 | 10 |  Taki Inoue | Footwork-Hart | 68 | +3 krs. | 19 |   |
| 16 | 21 |  Pedro Diniz | Forti-Ford | 66 | +5 krs. | 22 |   |
| 17 | 22 |  Roberto Moreno | Forti-Ford | 64 | +7 krs. | 23 |   |
| Kesk. | 17 |  Andrea Montermini | Pacific-Ilmor | 53 | Vaihdelaatikko | 21 |   |
| Kesk. | 8 |  Mika Häkkinen | McLaren-Mercedes | 44 | Moottori | 13 |   |
| Kesk. | 16 |  Jean-Denis Deletraz | Pacific-Ilmor | 14 | Kuljettaja | 24 |   |
| Kesk. | 26 |  Olivier Panis | Ligier-Mugen-Honda | 10 | Ulosajo | 11 |   |
| Kesk. | 23 |  Pedro Lamy | Minardi-Ford | 7 | Vaihdelaatikko | 17 |   |
| Kesk. | 3 |  Ukyo Katayama | Tyrrell-Yamaha | 0 | Kolari | 16 |   |
| Kesk. | 9 |  Massimiliano Papis | Footwork-Hart | 0 | Vaihdelaatikko | 20 |   |
Ploidia

Ploidia tarkoittaa homologisten kromosomistojen määrää solussa. Kromosomistojen määrä voi vaihdella organismin sisällä. Tyypillinen somaattinen solu on diploidi, sukusolu taas haploidi.
Haploidia

Haploidin solun tumassa on yksinkertainen lajiominainen kromosomisto. Suvullisesti lisääntyvien eliöiden sukusolut ovat haploideja ja ne sisältävät haploidisen kromosomiannoksen. Haploidia kromosomistoa merkitään kirjaimella n. Ihmisen haploidinen kromosomiluku on n = 23.
Haploideissa soluissa tai yksilössä mutaatioiden vaikutus geenitoimintaan tulee suoraan näkyviin niiden fenotyypissä, koska vastinkromosomin puuttuessa niillä ei ole normaalisti toimivaa kopiota geenistä. Haploidivaiheessa tapahtuu myös helposti valintaa ja haitallisten mutaatioiden karsiutumista, mikäli geenivirhe esimerkiksi rajoittaa elintärkeitä solun perustoimintoja.
Diploidia

Diploidin solun tuma sisältää kaksi homologista kopiota kustakin kromosomista. Diploidin kromosomiluvun symboli on 2n. Ihmisen somaattisissa soluissa on kromosomeja 46 kappaletta (2n). Diploidiset eliöt perivät puolet kromosomeista isältä (paternaaliset kromosomit) ja puolet äidiltä (maternaaliset kromosomit). Useimmat somaattiset solut ovat diploidisia.
Diploidilla organismilla vanhemmilta saadut vastinkromosomit eli homologiset kromosomit voivat sisältää saman geenin eri alleeleja. Jos toisessa vastinkromosomissa sijaitsevassa geenin alleelissa on haitallinen mutaatio, sen haittavaikutus voi peittyä toisen vastinkromosomin normaalin geenitoiminnan alle. Diploidinen solu on näin ollen paremmin puskuroitu mutaatioiden haittavaikutusta vastaan kuin haploidinen solu.
Polyploidia

Polyploidia (engl. polyploidy) tarkoittaa yleisesti useamman kuin kahden haploidisen kromosomiston esiintymistä samassa solussa. Esimerkiksi triploidisella (3n) solulla tai yksilöllä kromosomisto on kolminkertaisena, tetraploidisella (4n) nelinkertaisena jne. Joillain kasvilajeilla polyploidia on hyvin yleistä. Polyploidiset kasvit ovat useimmiten kookkaita ja ne kestävät äärioloja hyvin. Ihmisellä spontaaneista keskenmenoista noin 10 %  aiheutuu sikiön polyploidisuudesta, joka on aina ihmisellä letaali.
Polyploidia voidaan jakaa kahteen tyyppiin: autopolyploidiaan ja allopolyploidiaan. Autopolyploidiassa sama kromosomisto on monistunut useammaksi, ja allopolyploidiassa kromosomistot ovat erilaisia ja peräisin kahdelta tai useammalta lähilajilta. Esimerkiksi ruisvehnä on allopolyploidinen kasvihybridi.
Haploidin ja diploidin ero.
Haploidi ja eri polyploideja.
Parhaan ohjauksen Bafta-palkinto

Parhaan ohjauksen Bafta-palkinto on yksi Britannian elokuva- ja televisiotaiteiden akatemian (Bafta) vuosittain jakamista elokuvapalkinnoista.
1960-luku

1968 - Mike Nichols – Miehuuskoe
Carol Reed – Oliver!
Lindsay Anderson – Jos...
Franco Zeffirelli – Romeo ja Julia
1969 - John Schlesinger – Keskiyön cowboy
Peter Yates – Bullitt
Richard Attenborough – Oi! Mikä ihana sota
Ken Russell – Women in love – rakastavaisia
1970-luku

1970 - George Roy Hill – Butch ja Kid – auringonlaskun ratsastajat
Ken Loach – Poika ja haukka
Robert Altman – M.A.S.H. – armeijan liikkuva kenttäsairaala
David Lean – Ryanin tytär
1971 - John Schlesinger – Saakelin sunnuntai
Joseph Losey – Sanansaattaja
Luchino Visconti – Kuolema Venetsiassa
Miloš Forman – Taking off – otetaan hatkat
1972 - Bob Fosse – Cabaret
Stanley Kubrick – Kellopeliappelsiini
William Friedkin – Kovaotteiset miehet
Peter Bogdanovich – Viimeinen elokuva
1973 - François Truffaut – Amerikkalainen yö
Luis Buñuel – Porvariston hillitty charmi
Fred Zinnemann – Shakaali
Nicolas Roeg – Kauhunkierre
1974 - Roman Polański – Chinatown
Francis Ford Coppola – Keskustelu
Louis Malle – Lacombe Lucien
Sidney Lumet – Idän pikajunan arvoitus
Sidney Lumet – Serpico – kadun tiikeri
1975 - Stanley Kubrick – Barry Lyndon
Steven Spielberg – Tappajahai
Sidney Lumet – Hikinen iltapäivä
Martin Scorsese – Alice ei asu enää täällä
1976 - Miloš Forman – Yksi lensi yli käenpesän
Alan J. Pakula – Presidentin miehet
Martin Scorsese – Taksikuski
Alan Parker – Bugsy Malone
1977 - Woody Allen – Annie Hall
John G. Avildsen – Rocky
Sidney Lumet – Kasvot kuvaruudussa
Richard Attenborough – Yksi silta liikaa
1978 - Alan Parker – Keskiyön pikajuna
Steven Spielberg – Kolmannen asteen yhteys
Fred Zinnemann – Muistojeni Julia
Robert Altman – Mitkä häät!
1979 - Francis Ford Coppola – Ilmestyskirja. Nyt
Michael Cimino – Kauriinmetsästäjä
Woody Allen – Manhattan
John Schlesinger – Jenkit
1980-luku

1980 - Akira Kurosawa – Kagemusha – varjokenraali
David Lynch – Elefanttimies
Alan Parker – Fame
Robert Benton – Kramer vastaan Kramer
1981 - Louis Malle – Atlantic City
Hugh Hudson – Tulivaunut
Karel Reisz – Ranskalaisen luutnantin nainen
Bill Forsyth – Nykypäivän romanssi
1982 - Richard Attenborough - Gandhi
Steven Spielberg - E.T.
Costa-Gavras - Kateissa
Mark Rydell - Kultalampi
1983 - Bill Forsyth – Kylän sankari
Sydney Pollack – Tootsie – lyömätön lyyli
Martin Scorsese – Koomikkojen kuningas
James Ivory – Kuumuus ja kiihko
1984 - Wim Wenders – Paris, Texas
Sergio Leone – Suuri gangsterisota
Roland Joffé – Kuoleman kentät
Peter Yates – Pukija
1985 - –
1986 - Woody Allen – Hannah ja sisaret
Roland Joffé – Linnake
Neil Jordan – Mona Lisa
James Ivory – Hotelli Firenzessä
1987 - Oliver Stone – Platoon – nuoret sotilaat
Claude Berri – Jean de Florette
John Boorman – Odotuksia
Richard Attenborough – Huuto vapaudelle
1988 - Louis Malle – Näkemiin lapset
Bernardo Bertolucci – Viimeinen keisari
Charles Crichton – Kala nimeltä Wanda
Gabriel Axel – Ranskalainen illallinen
1989 - Kenneth Branagh – Kuningas Henrik V
Stephen Frears – Valheet ja viettelijät
Peter Weir – Kuolleiden runoilijoiden seura
Alan Parker – Mississippi palaa